২০০৯ সালের মে মাসে আমাদের এক সাথে হওয়ার কথা ঢাকায়। কিন্তু এপ্রিল থেকেই তখন বিশ্বব্যাপী আলোচনা ও আতংকের বস্তু হয়ে ওঠে মেহিকোতে জন্ম নেয়া swine flu, কবি খন্দোকার আশরাফ হোসেন যাকে–পরবর্তী এক আড্ডায়–প্রমিত বাংলায় তর্জমা করে বলেছিলেন ‘বরাহ-ব্যাধি’ আর কথ্য ভাষায়ও এর আরেক নাম তিনি দিয়েছিলেন: ‘শুওরয়্যা জ্বর’। আশরাফ ভাইয়ের সেই তর্জমা ছিল বেশ উপভোগ্য। কিন্তু বিশ্বব্যাপী এই রোগ তখন দুর্ভোগের কারণ হিসেবে আতংক ছড়িয়ে দিয়েছে। অতএব, আমি মেহিকোতে আছি জেনে আমার ব্যাপারে তার উদ্বেগ জানাতে ভুললেন না: